Άρτα, 	07/07/2015	
Αριθ. Πρωτ.:	Φ.23/2814	

Διοικητήριο, Γέφυρα Αράχθου, 47100  Άρτα
Βασιλική Φραγκάκη 
26810 50005            26810 76404
vfragaki@teiep.gr
www.teiep.gr

	

	

	Προς:	Ενδιαφερόμενοι	

Α Ν Α Κ Ο Ι Ν Ω Σ Η  Α Ρ Ι Θ Μ.   12/2015
	
Θέμα: 	Προκήρυξη πρόχειρου μειοδοτικού διαγωνισμού για την ανάδειξη αναδόχου για την εκτέλεση των εργασιών διοργάνωσης διεθνούς επιστημονικού συνεδρίου στις εγκαταστάσεις του ΤΕΙ Ηπείρου στην Ηγουμενίτσα, 15 – 17 Οκτωβρίου 2015.	

	

     Το ΤΕΙ Ηπείρου έχοντας υπόψη του:
1.	Το Ν. 2286/95 (ΦΕΚ 19/τ. Α΄/01.02.1995) «Προμήθειες του Δημοσίου Τομέα και ρυθμίσεις συναφών θεμάτων».
2.	Το Ν. 4009/2011 «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (ΦΕΚ 195 Α’)
3.	Τα άρθρα 1 και 2 του Ν. 4250/2014 «Διοικητικές Απλουστεύσεις – Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση διατάξεων του π.δ. 318/1992 (Α’ 161) και λοιπές ρυθμίσεις». (ΦΕΚ 74/τ. Α’/26.3.2014).
4.	Το άρθρο 157 του Ν. 4281/2014 «Μέτρα στήριξης και  ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις». (ΦΕΚ 160/τ. Α’/8.8.2014).
5.	Το Π.Δ. 118/2007 «Κανονισμός Προμηθειών Δημοσίου» (ΦΕΚ 150/ τ. Α΄/10-7-2007).
6.	Την με αριθμό 3/10.12.2012 απόφαση του Συμβουλίου Διοίκησης του ΤΕΙ Ηπείρου (ΦΕΚ 28/ΥΟΔΔ/28.01.2013) και την αριθμ. 19602/Ε5/12.02.2013 διαπιστωτική πράξη εκλογής Προέδρου του ΤΕΙ Ηπείρου.
7.	Την με αρ. πρωτ. Φ.3/894/14.02.2013 απόφαση του Συμβουλίου Διοίκησης του ΤΕΙ Ηπείρου με θέμα: «Ορισμός αναπληρωτών Προέδρου και μεταβίβαση αρμοδιοτήτων».
8.	Την με αρ. πρωτ. 259/09.06.2015 απόφαση ανάληψης υποχρέωσης (ΑΔΑ: 7Ρ774691ΟΙ-ΖΔΚ).
9.	Την με αριθμ. 11/18.06.2015 απόφαση της Συνέλευσης του ΤΕΙ Ηπείρου (ΑΔΑ: Ω8ΒΞ4691ΟΙ-ΣΓΩ).

Διενεργεί πρόχειρο μειοδοτικό διαγωνισμό με σφραγισμένες προσφορές και με κριτήριο κατακύρωσης τη χαμηλότερη τιμή, για την ανάδειξη αναδόχου για την εκτέλεση των εργασιών διοργάνωσης του 4ου  Διεθνούς Επιστημονικού Συνεδρίου στις εγκαταστάσεις του ΤΕΙ Ηπείρου στην Ηγουμενίτσα, 15 – 17 Οκτωβρίου 2015, όπως αναλυτικά περιγράφεται στο Παράρτημα -ΤΕΧΝΙΚΕΣ ΠΡΟΔΙΑΓΡΑΦΕΣ- το οποίο και αποτελεί αναπόσπαστο μέρος της παρούσας. 
Η προϋπολογιζόμενη δαπάνη ανέρχεται στο ποσό των # 4.000,00 # ευρώ (συμπεριλαμβανομένου Φ.Π.Α.)
Προσφορά που δεν θα είναι για το σύνολο των απαιτούμενων του Παραρτήματος «Τεχνικές Προδιαγραφές»  θα ΑΠΟΡΡΙΠΤΕΤΑΙ.

ΤΟΠΟΣ ΚΑΙ ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ
Ημερομηνία διεξαγωγής του διαγωνισμού είναι η Πέμπτη 23-07-2015 και ώρα 11:30 π.μ., χρόνος κατά τον οποίο λήγει και η προθεσμία υποβολής των προσφορών. Τόπος διεξαγωγής του διαγωνισμού και υποβολής προσφορών είναι η Γραμματεία του Τμήματος Διοίκησης Επιχειρήσεων του ΤΕΙ Ηπείρου στην Ηγουμενίτσα (Διεύθυνση: Ειρήνης και Φιλίας 1, ΤΚ 46100, Ηγουμενίτσα)

ΚΑΤΑΘΕΣΗ ΠΡΟΣΦΟΡΩΝ
Οι προσφορές κατατίθενται από το νόμιμο εκπρόσωπο της εταιρείας ή εξουσιοδοτημένο αντιπρόσωπο αυτού ιδιοχείρως έως και την ημερομηνία και ώρα διεξαγωγής του διαγωνισμού.
Οι υποψήφιοι μπορούν εναλλακτικά να αποστείλουν επί αποδείξει τις προσφορές τους, στη Γραμματεία του Τμήματος Διοίκησης Επιχειρήσεων του ΤΕΙ Ηπείρου στην Ηγουμενίτσα (Διεύθυνση: Ειρήνης και Φιλίας 1, ΤΚ 46100, Ηγουμενίτσα), έως και την ημερομηνία και ώρα διεξαγωγής του διαγωνισμού.
Οι προσφορές θα πρέπει να φέρουν αριθμό πρωτοκόλλου της ημέρας υποβολής της προσφοράς.
Προσφορά που θα υποβληθεί μετά την καθορισμένη ημερομηνία και ώρα, είτε θα ταχυδρομηθεί έγκαιρα αλλά δεν θα φτάσει έγκαιρα στην Υπηρεσία δεν θα ληφθεί υπόψη, και θα επιστραφεί στον ενδιαφερόμενο.

ΥΠΟΒΟΛΗ ΠΡΟΣΦΟΡΩΝ
Οι προσφορές υποβάλλονται μέσα σε σφραγισμένο κυρίως φάκελο, στον οποίο πρέπει να αναγράφονται ευκρινώς: με κεφαλαία γράμματα τα πλήρη στοιχεία του υποψήφιου αναδόχου και τα εξής:

ΠΡΟΣ
ΓΡΑΜΜΑΤΕΙΑ ΤΜΗΜΑΤΟΣ ΔΙΟΙΚΗΣΗΣ ΕΠΙΧΕΙΡΗΣΕΩΝ ΤΟΥ ΤΕΙ ΗΠΕΙΡΟΥ
Ειρήνης και Φιλίας 1, ΤΚ 46100, Ηγουμενίτσα 
ΦΑΚΕΛΟΣ ΠΡΟΣΦΟΡΑΣ
ΑΝΑΚΟΙΝΩΣΗ ΑΡΙΘΜ. 12/2015
ΓΙΑ ΤΗΝ ΔΙΟΡΓΑΝΩΣΗ ΣΥΝΕΔΡΙΟΥ
Ημερομηνία διενέργειας διαγωνισμού: 23.07.2015
«Να μην ανοιχθεί από την ταχυδρομική υπηρεσία ή το πρωτόκολλο»

Στον ΚΥΡΙΩΣ ΦΑΚΕΛΟ της προσφοράς τοποθετούνται τρεις χωριστοί σφραγισμένοι υποφάκελοι που θα φέρουν και τις ενδείξεις του ΚΥΡΙΩΣ ΦΑΚΕΛΟΥ.
α) Φάκελος με την ένδειξη "ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ" που περιλαμβάνει τα παρακάτω δικαιολογητικά: 
Υπεύθυνη δήλωση της παρ. 4 του άρθρου 8 του ν. 1599/1986, όπως εκάστοτε ισχύει, στην οποία:
1) Να αναγράφονται τα στοιχεία του διαγωνισμού στον οποίο συμμετέχουν, ότι έλαβαν γνώση της παρούσας προκήρυξης και των όρων της, τους οποίους αποδέχονται στο σύνολό τους.
2) Να δηλώνεται ότι, μέχρι και την ημέρα υποβολής της προσφοράς:
- δεν έχουν καταδικασθεί με αμετάκλητη δικαστική απόφαση για κάποιο αδίκημα από τα αναφερόμενα στην περίπτωση (1) του εδ. α΄ της παρ. 2 του άρθρου 6 του Π.Δ. 118/2007 και συγκεκριμένα για κάποιο από τα αδικήματα της παρ. 1 του άρθρου 43 του π. δ/τος 60/2007, για κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.
- δεν τελούν σε κάποια από τις αναφερόμενες στην περίπτωση (2) του εδ. α΄ της παρ. 2 του άρθρου 6 του Π.Δ. 118/2007 καταστάσεις και συγκεκριμένα ότι δεν τελούν σε πτώχευση και σε διαδικασία κήρυξης πτώχευσης.
- είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές τους υποχρεώσεις, σύμφωνα με την περ. (3) του εδ. α΄της παρ. 2 του άρθρου 6 του Π.Δ. 118/2007,
- ως προς τα νομικά πρόσωπα, ότι δεν τελούν σε κάποια από τις αναφερόμενες στην περ. (2) του εδ. γ΄ της παρ. 2 του άρθρου 6 του Π.Δ. 118/2007 κατάσταση και συγκεκριμένα ότι δεν τελούν υπό κοινή εκκαθάριση του κ.ν. 2190/1920, όπως εκάστοτε ισχύει, ή ειδική εκκαθάριση του ν. 1892/1990 (Α'101), όπως εκάστοτε ισχύει και, επίσης, ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων.
- είναι εγγεγραμμένοι στο οικείο επαγγελματικό επιμελητήριο
3) Παραστατικό εκπροσώπησης, εφόσον οι υποψήφιοι ανάδοχοι συμμετέχουν στο διαγωνισμό με εκπρόσωπό τους.

β) Φάκελος με την ένδειξη "ΤΕΧΝΙΚΗ ΠΡΟΣΦΟΡΑ" που περιλαμβάνει: 1) υπεύθυνη δήλωση όπου θα δηλώνει ότι έλαβε γνώση και αποδέχεται όλους τους όρους της ανακοίνωσης του διαγωνισμού,  & 2) αναλυτική περιγραφή (μελέτη) της διαδικασίας με την οποία θα εκτελέσει ο ανάδοχος τις εργασίες του συνεδρίου, σύμφωνα με τις Τεχνικές Προδιαγραφές της ανακοίνωσης του διαγωνισμού. Η μελέτη αυτή θα περιλαμβάνει όλα τα απαραίτητα στοιχεία ώστε να αποδειχθεί πλήρως ο τρόπος υλοποίησης των εργασιών του Συνεδρίου.
Ο υποψήφιος ανάδοχος πρέπει να διαθέτει κατάλληλα τεκμηριωμένη και αποδεδειγμένη εμπειρία σε ένα τουλάχιστο έργο του δημοσίου ή ιδιωτικού τομέα αντίστοιχο με το υπό ανάθεση έργο. Ο υποψήφιος ανάδοχος θα πρέπει να καταθέσει κατάλογο και συνοπτική περιγραφή των κυριότερων έργων που έχει προσφέρει.
Ο υποψήφιος ανάδοχος πρέπει τουλάχιστον να προσφέρει όλα όσα αναφέρονται στις Τεχνικές Προδιαγραφές που επισυνάπτονται στην παρούσα ανακοίνωση και αποτελούν αναπόσπαστο μέρος της.
Ο υποψήφιος ανάδοχος δεσμεύεται να αναλάβει 5 ημέρες μετά την κατακύρωση του διαγωνισμού. 
Η τεχνική προσφορά δεν θα πρέπει να αναφέρει τιμές για τα προσφερόμενα είδη, με ποινή αποκλεισμού.

γ) Τα οικονομικά στοιχεία της προσφοράς, τοποθετούνται, επί ποινή απορρίψεως, σε χωριστό σφραγισμένο φάκελο, επίσης μέσα στον κυρίως φάκελο, με την ένδειξη "ΟΙΚΟΝΟΜΙΚΗ ΠΡΟΣΦΟΡΑ". Η οικονομική προσφορά θα περιλαμβάνει τον ισχύοντα Φ.Π.Α. (23%). 
Στην τιμή περιλαμβάνονται οι υπέρ τρίτων κρατήσεις, καθώς και κάθε άλλη επιβάρυνση για παράδοση του εξοπλισμού στον τόπο που προβλέπεται στην ανακοίνωση.
Προσφορά που θέτει όρο αναπροσαρμογής, απορρίπτεται ως απαράδεκτη.
Εφόσον από την προσφορά δεν προκύπτει με σαφήνεια η προσφερόμενη τιμή, η προσφορά απορρίπτεται ως απαράδεκτη, με απόφαση του αρμοδίου για την διοίκηση του φορέα οργάνου, ύστερα από γνωμοδότηση του αρμοδίου για την αξιολόγηση των προσφορών οργάνου.
Οι προσφορές ισχύουν και δεσμεύουν τους προσφέροντες στο διαγωνισμό για εκατόν είκοσι (120) ημέρες από την επόμενη ημέρα της ημερομηνίας διενέργειας του διαγωνισμού. 
Ανάδοχος προκύπτει αυτός που έχει δώσει τη χαμηλότερη συνολική προσφορά στο συνημμένο ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ (ΠΟΣΑ ΜΕ Φ.Π.Α.) και θα ανακηρυχτεί με σχετική απόφαση της Συνέλευσης του ΤΕΙ Ηπείρου.

ΔΙΕΝΕΡΓΕΙΑ ΔΙΑΓΩΝΙΣΜΟΥ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ
Η αποσφράγιση των προσφορών γίνεται δημόσια ενώπιων της Επιτροπής Διενέργειας του Διαγωνισμού.
Η Επιτροπή Διενέργειας του Διαγωνισμού και Αξιολόγησης των προσφορών προβαίνει στη διαδικασία αποσφράγισης των προσφορών ως εξής: 
α)  Αποσφραγίζεται ο κυρίως φάκελος.
β) Αποσφραγίζονται οι φάκελοι των Δικαιολογητικών και της Τεχνικής Προσφοράς και μονογράφονται και σφραγίζονται οι Πρωτότυποι φάκελοι κατά φύλλο από όλα τα μέλη της Επιτροπής Διενέργειας.
γ) Ο φάκελος της οικονομικής προσφοράς θα αποσφραγισθεί μετά την τυπική αποδοχή της τεχνικής προσφοράς. Ο πρωτότυπος φάκελος θα μονογραφεί κατά φύλλο από όλα τα μέλη της Επιτροπής Διενέργειας. 
δ) Οι φάκελοι των οικονομικών προσφορών, για όσες τεχνικές προσφορές δεν κρίθηκαν αποδεκτές δεν αποσφραγίζονται αλλά επιστρέφονται.
Εφόσον διαπιστωθούν ισότιμες προσφορές, η Επιτροπή Διενέργειας του διαγωνισμού πραγματοποιεί επιτόπου κλήρωση για την ανάδειξη μειοδότη. Στην κλήρωση παρευρίσκονται όλοι οι προμηθευτές που πρόσφεραν ισότιμες προσφορές.
Για όλα τα παραπάνω η Επιτροπή Διενέργειας και Αξιολόγησης καταρτίζει πρακτικό, το οποίο παραδίδει στο Τμήμα Προμηθειών & Περιουσίας, εις διπλούν. Το πρακτικό προωθείται προς τη Συνέλευση του ΤΕΙ Ηπείρου για την κατακύρωση του τελικού αποτελέσματος του διαγωνισμού.
Η ανακοίνωση της κατακύρωσης στον ανάδοχο θα γίνει εγγράφως από το ΤΕΙ Ηπείρου. Στην ανακοίνωση της κατακύρωσης θα ορίζεται η προθεσμία, εντός της οποίας ο ανάδοχος θα πρέπει να προσέλθει για την υπογραφή της σύμβασης.

ΠΛΗΡΩΜΗ
Η πληρωμή του αναδόχου θα γίνει μετά την ολοκλήρωση του Συνεδρίου, με βεβαίωση εκτέλεσης των εργασιών από την επιτροπή παραλαβής του Τμήματος Διοίκησης Επιχειρήσεων, με χρηματικό ένταλμα πληρωμής, κατόπιν προσκομίσεως τιμολογίου, βεβαίωσης ασφαλιστικής ενημερότητας από το Ι.Κ.Α., καθώς και φορολογικής ενημερότητας.
Τον προμηθευτή βαρύνουν οι νόμιμες κρατήσεις. Γίνεται παρακράτηση φόρου σύμφωνα με τις διατάξεις του Ν. 2198/22-3-94, άρθρο 24, επί της αξίας του τιμολογίου χωρίς ΦΠΑ και χωρίς τις κρατήσεις. Ο Φ.Π.Α. βαρύνει το Τ.Ε.Ι. Ηπείρου.  Επίσης με το άρθρο 4 του Ν. 4013/2011 για τις λειτουργικές ανάγκες της Ενιαίας Ανεξάρτητης Αρχής Δημοσίων Συμβάσεων, επιβάλλεται κράτηση ύψους 0,10% η οποία υπολογίζεται επί της αξίας εκτός ΦΠΑ της αρχικής καθώς και κάθε συμπληρωματικής σύμβασης.

ΛΟΙΠΟΙ ΟΡΟΙ
Οι προσφορές θα υποβληθούν στην Ελληνική γλώσσα.
Η συμμετοχή στο διαγωνισμό, συνεπάγεται αυτόματα και την πλήρη και ανεπιφύλακτη αποδοχή από το διαγωνιζόμενο όλων των όρων της προκήρυξης, καθώς και των διατάξεων περί προμηθειών του Δημοσίου.
Η μέγιστη δαπάνη ανέρχεται στο ποσό των «4.000,00» ευρώ συμπεριλαμβανομένου του ΦΠΑ και θα βαρύνει τις πιστώσεις του τακτικού προϋπολογισμού του ΤΕΙ Ηπείρου έτους 2015 με ΚΑΕ 0857.
Το ΠΑΡΑΡΤΗΜΑ αποτελεί αναπόσπαστο μέρος της παρούσας Ανακοίνωσης. 
Ο ανάδοχος επίσης είναι υπεύθυνος για το τυχόν επιπλέον προσωπικό που θα χρησιμοποιήσει κατά τις εργασίες. Είναι επίσης υποχρεωμένος να λάβει όλα τα απαιτούμενα μέτρα ασφαλείας έχοντας προς τούτο την αποκλειστική υποχρέωση και ευθύνη. 
Οι ενδιαφερόμενοι μπορούν να παίρνουν περισσότερες πληροφορίες από τη Γραμματεία του Τμήματος Διοίκησης Επιχειρήσεων του ΤΕΙ Ηπείρου τηλ. 2665049863. 
Κάθε διαφορά που θα προκύπτει, μεταξύ του αναδόχου και του ΤΕΙ Ηπείρου από τη σύμβαση που θα υπογραφεί, θα επιλύεται από το αρμόδιο συλλογικό όργανο του ΤΕΙ Ηπείρου ή από τα Δικαστήρια Άρτας.
Η παρούσα ανακοίνωση καθώς και το Παράρτημα είναι αναρτημένα στην ιστοσελίδα του ΤΕΙ Ηπείρου www.teiep.gr (Ανακοινώσεις).

Εσωτερική Διανομή:			
1.	Τμήμα Διοικητικής Μέριμνας και Πρωτοκόλλου
2.	Τμήμα Προμηθειών και Περιουσίας
3.	Τμήμα Διοίκησης Επιχειρήσεων.
		Ο Πρόεδρος του ΤΕΙ Ηπείρου (*)	
			
		Ευριπίδης Γλαβάς
Καθηγητής	
	
(*) Η υπογραφή έχει τεθεί στο πρωτότυπο που τηρείται στο αρχείο του Ιδρύματος.	

ΠΑΡΑΡΤΗΜΑ
ΤΕΧΝΙΚΕΣ ΠΡΟΔΙΑΓΡΑΦΕΣ
Διοργάνωση ενός (1) διεθνούς επιστημονικού συνεδρίου στις εγκαταστάσεις του ΤΕΙ Ηπείρου στην Ηγουμενίτσα, 15 – 17 Οκτωβρίου 2015. 
Αναλυτικότερα οι υπηρεσίες που θα προσφέρει ο ανάδοχος καθώς και  το  υλικό  που θα προμηθευθεί και επιμεληθεί  για λογαριασμό των Διοργανωτών (Τμήμα Διοίκησης Επιχειρήσεων της Σχολής Διοίκησης & Οικονομίας του ΤΕΙ ΗΠΕΙΡΟΥ)  έχει ως εξής:
1.	Υλικό συνεδρίου:
•	Παραγωγή τσάντας πάνινης (βαμβακερή ή καραβόπανο) κρεμαστή από τον ώμο (ύψος 42 cm, πλάτος 38cm, ύψος χερουλιών 70cm από τη μια πλευρά έως την άλλη με στάμπα το λογότυπο του συνεδρίου και του ΤΕΙ) ενημερωτικού υλικού για τους συμμετέχοντες, (περίπου 150 τεμάχια) που θα περιλαμβάνει μπλοκ σημειώσεων Α4 με το λογότυπο του συνεδρίου και στυλό. 
•	Πρόγραμμα συνεδρίου σε τρίπτυχα έγχρωμα φυλλάδια – περίπου 150 τεμάχια.
•	Έντυπο (ασπρόμαυρο) με τις περιλήψεις των εισηγήσεων – περίπου 150 τεμάχια
•	Κεντρικό πανό συνεδρίου έγχρωμο - ένα τεμάχιο ως φόντο στο συνεδριακό κέντρο πίσω από τους ομιλητές 
•	Κατασκευή και ανάρτηση δύο (2) έγχρωμων πανό (banner – totem) διαστάσεων 73cm x 175cm (είσοδος του ΤΕΙ, είσοδος Συνεδριακού)
•	20 έγχρωμα poster (αφίσες) διαστάσεων 33cm x 48cm
•	Προσκλήσεις συνεδρίου. Προβλέπεται η δημιουργία και αποστολή περίπου 50 προσκλήσεων 
•	Δημιουργία και τοποθέτηση πινακίδων/ετικετών με τα ονόματα και την ιδιότητα των συμμετεχόντων στο πάνελ και κονκάρδων (κρεμαστά με λουράκι): 80 +80 τεμάχια περίπου.
•	Παραγωγή έγχρωμων βεβαιώσεων παρακολούθησης και βεβαιώσεων συμμετοχής με εισήγηση (περίπου 150 τεμάχια)

Το υλικό του συνεδρίου θα υποδειχθεί από την αναθέτουσα αρχή και θα δημιουργηθεί από τον ανάδοχο.
2.	Ανθοστολισμός συνεδριακού χώρου

3.	Κέτερινγκ (Catering)
Πέντε (5) Coffee – Tea Break (διάλειμμα για καφέ - τσάι) με σέρβις για περίπου ογδόντα (80) συνέδρους το καθένα, στην είσοδο του συνεδριακού (εντός του κτιρίου του ΤΕΙ Ηπείρου στην Ηγουμενίτσα), µε παροχή καφέ (στιγμιαίο καφέ espresso και καφέ φίλτρου), τσαγιού, μεταλλικού νερού, χυµού, κέικ, ποικιλίας βουτημάτων αλμυρών και γλυκών (ελάχιστες απαιτήσεις). Η προετοιμασία των διαλειμμάτων για καφέ θα πρέπει να έχει ολοκληρωθεί 15 λεπτά πριν από την προσδιοριζόμενη στο πρόγραμμα του συνεδρίου ώρα έναρξης. Τα διαλείμματα καφέ θα διαρκούν 30 λεπτά από την ώρα έναρξης.

4.	Φιλοξενία προσκεκλημένων ομιλητών εξωτερικού
Προβλέπεται η πρόσκληση 3 ομιλητών. Εξασφάλιση διαμονής τριών (3) ατόμων σε ξενοδοχείο Α΄ κατηγορίας, 4 αστέρων στην πόλη της Κέρκυρας (ή της Αθήνας) και της Ηγουμενίτσας (3 μονόκλινα δωμάτια). Περίπου 3 διανυκτερεύσεις με πρωινό ανά άτομο κατά την περίοδο 14/10/2015 έως 17/10/2015.

Στο πλαίσιο της φιλοξενίας ομιλητών από το εξωτερικό ο ανάδοχος θα πρέπει να μεριμνήσει :
Αγορά 3 εισιτηρίων οικονομικής θέσης με επιστροφή όπως περιγράφεται παρακάτω: 
α)	Για  1 άτομο διαδρομή Εδιμβούργο – Κέρκυρα - Ηγουμενίτσα – Κέρκυρα-Εδιμβούργο ή Εδιμβούργο-Αθήνα-Κέρκυρα (ή Ιωάννινα) – Ηγουμενίτσα –Κέρκυρα (ή Ιωάννινα) – Αθήνα - Εδιμβούργο
β) Για  1 άτομο διαδρομή Κοπεγχάγη – Κέρκυρα –Ηγουμενίτσα – Κέρκυρα - Κοπεγχάγη ή Κοπεγχάγη – Αθήνα – Κέρκυρα (ή Ιωάννινα) – Ηγουμενίτσα – Κέρκυρα (ή Ιωάννινα) – Αθήνα -Κοπεγχάγη
γ) Για 1 άτομο διαδρομή Μπάρι – Ηγουμενίτσα – Μπάρι ή Μπάρι-Ρώμη-Αθήνα – Κέρκυρα (ή Ιωάννινα) - Ηγουμενίτσα – Κέρκυρα (ή Ιωάννινα) – Αθήνα -Ρώμη-Μπάρι
Οι ημερομηνίες των μετακινήσεων υπολογίζονται μεταξύ 14/10/2015 και 17/10/2015.

5.	Φιλοξενία προσκεκλημένων ομιλητών εσωτερικού. 
Προβλέπεται η πρόσκληση δυο (2) ομιλητών.  
Εξασφάλιση διαμονής δυο (2) ατόμων σε ξενοδοχείο Α΄ κατηγορίας, 4 αστέρων στην πόλη της Ηγουμενίτσας (2 μονόκλινα δωμάτια). Περίπου 2 με 3 διανυκτερεύσεις με πρωινό ανά άτομο κατά την περίοδο 14/10/2015 έως 17/10/2015.

Στο πλαίσιο της φιλοξενίας ομιλητών από το εσωτερικό ο ανάδοχος θα πρέπει να μεριμνήσει 
Αγορά 2 εισιτηρίων οικονομικής θέσης με επιστροφή όπως περιγράφεται παρακάτω: 
α)	Για 2 άτομα διαδρομή Αθήνα – Κέρκυρα - Ηγουμενίτσα – Κέρκυρα - Αθήνα ή Αθήνα – Ιωάννινα – Ηγουμενίτσα –Ιωάννινα - Αθήνα
Οι ημερομηνίες των μετακινήσεων υπολογίζονται μεταξύ 14/10/2015 και 17/10/2015.

Ο ανάδοχος δεσμεύεται να αναλάβει 5 ημέρες μετά την κατακύρωση του διαγωνισμού.